ශ්‍රී ලංකා ආධුනික බොක්සිං සංගමය මෙහෙයවනු ලැබූ 83 වැනි කාන්තා හා පිරිමි ක්ලිෆර්ඩ් කුසලාන බොක්සිං සූරතාවලියේ රන් පදක්කම් 4 ක් දිනාගනිමින් ක්ලිෆර්ඩ් කුසලාන අභියෝගතා සූරතාව වසර 30 කට පසුව අත්කර ගැනීමට ශ්‍රී ලංකා නාවික හමුදාව සමත් විය.සුගතදාස ගෘහස්ත ක්‍රීඩාංගණයේදී පසුගියදා දින 4 ක් පුරා පැවැති මේ සූරතාවලියේ රන් පදක්කම් 2 ක් සහ රිදී පදක්කම් 3 ක් දිනා ගත් ශ්‍රී ලංකා යුද හමුදාවට දෙවැනි ස්ථානය හිමිවූ අතර රන් පදක්කම් 2 ක් දිනූ ශ්‍රී ලංකා ගුවන් හමුදාවට තෙවැනි ස්ථානය හිමි විය.පිරිමි තරගාවලියේ හොඳම ක්‍රීඩකයා ලෙස ස්ලිම්ලයින් ක්‍රීඩා සමාජයේ එස්. එන්. හීල්බත්දෙණිය සම්මාන දිනූ අතර හොඳම පරාජිත ක්‍රීඩකයා වූයේ නාවික හමුදාවේ ආර්. පී. එස්. කුමාරසිංහය.මාස් සදර්න් පිලේ කෝසලා නිල්මිණි හොඳම ක්‍රීඩිකාව ලෙසත්, තුරුලී ක්‍රීඩා සමාජයේ ඩී. ඒ. ජයසිංහ හොඳම පරාජිත ක්‍රීඩිකාව ලෙසත් සම්මාන දිනා ගත්හ.නාවික හමුදාව ක්ලිෆර්ඩ් සූරතාව අවසන් වරට දිනාගනු ලැබුවේ 1980 වසරේදීය. 2003 වසරේදී යුද – ගුවන් හමුදා සමඟ නාවික හමුදාව සම සූරයන් බවට පත් වූහ.2007 වසරේ සිට නොකඩවා 2009 වසර වනතුරු ක්ලිෆර්ඩ් සූරතාවට හිමිකම් කියනු ලැබුවේ යුද හමුදාව විසිනි.තරග ප්‍රතිඵලපිරිමිකි.